8.9.2007 Den Europæiske Unions Tidende L 237/71 DEN EUROPÆISKE CENTRALBANKS AFGØRELSE af 24. juli 2007 om de nærmere vilkår for TARGET2-ECB (ECB/2007/7) (2007/601/EF) DIREKTIONEN FOR DEN EUROPÆISKE CENTRALBANK HAR — under henvisning til traktaten om oprettelse af Det Europæiske Fællesskab, særlig artikel 105, stk. 2, fjerde led, under henvisning til statutten for Det Europæiske System af Centralbanker og Den Europæiske Centralbank, særlig arti- kel 11.6, 17, 22 og 23, og ud fra følgende betragtninger: (1) For at kunne gennemføre en fælles pengepolitik kræves betalingsordninger, hvorigennem de pengepolitiske opera- tioner mellem de nationale centralbanker og kreditinstitut- terne kan gennemføres hurtigt og sikkert, og som kan fremme pengemarkedets enhed inden for euroområdet. (2) Det oprindelige TARGET-system (Trans-European Auto- mated Real-time Gross settlement Express Transfer system) erstattes af TARGET2, som er karakteriseret ved en fælles teknisk infrastruktur benævnt den fælles platform (SSP). TARGET? vil fortsat tjene de samme grundlæggende formål som TARGET og udgøre en solid og effektiv mekanisme, der fungerer på grundlag af SSP, til afvikling af betalinger i euro. (3) Styrelsesrådet har vedtaget retningslinje ECB/2007/2 af 26. april 2007 om et Trans-European Automated Real-time Gross settlement Express Transfer system (TARGET2) (3). (4) Den Europæiske Centralbank (ECB) vil deltage i TARGET2 med henblik på at behandle ECB's egne betalinger og ECB's kunders betalinger i TARGET2 og via TARGET?2 levere afviklingstjenester til clearing- og afviklingsorganisationer, herunder enheder med hjemsted uden for Det Europæiske Økonomiske Samarbejdsområde (EØS), under forudsæt- ning af at de er undergivet overvågning af en kompetent myndighed, og at deres adgang til TARGET2-ECB er godkendt af Styrelsesrådet. (5) ECB må kun acceptere centralbanker og europæiske og internationale organisationer som kunder. (6) ECB må kun yde intradag-kredit i henhold til denne afgørelse til kunder, der er europæiske eller internationale organisationer. () Seside 1 i denne EUT. (7) Styrelsesrådet har besluttet, at reglerne for delsystemerne i TARGET?2 skal harmoniseres i videst muligt omfang og offentliggøres — TRUFFET FØLGENDE AFGØRELSE: Artikel 1 Anvendelsesområde 1. TARGET2-ECB må kun: a) behandle ECB's egne betalinger b) behandle ECB's kunders betalinger, og c) —levere afviklingstjenester til clearing- og afviklingsorganisa- tioner, herunder enheder med hjemsted uden for EØS, under forudsætning af at de er undergivet overvågning af en kompetent myndighed, og at deres adgang til TARGET2- ECB er godkendt af Styrelsesrådet. 2. ECB må kun acceptere centralbanker og europæiske og internationale organisationer som kunder. Artikel 2 Intradag kredit 1. ECB må kun yde intradag-kredit til kunder, der er europæ- iske eller internationale organisationer ved overtræk på disse kunders konto/konti. Overtræk må på intet tidspunkt i løbet af dagen overstige det beløb, der er fastsat i aftalen med kunden for hver enkelt konto. Intradag-kredit ydet af ECB skal være begrænset til den pågældende dag uden mulighed for forlængelse til dag til dag-kredit. 2. Al intradag-kredit ydet af ECB skal overholde bestemmel- serne om ydelse af intradag-kredit i bilag III til retningslinje ECB/ 2007/2. Artikel 3 De nærmere vilkår for TARGET2-ECB De nærmere vilkår for TARGET2-ECB er vilkårene indeholdt i bilaget til denne afgørelse.